Publication: Magyar Közlöny
Issue: MK-2011-87 (Year: 2011, Number: 87)
Era: contemporary
Section: (1) Az Útravaló Ösztöndíjprogramról szóló 152/2005. (VIII. 2.) Korm. rendelet (a továbbiakban: Rendelet) 2. §
Paragraph Index: 391

3. § A Rendelet 5. § (1) bekezdése helyébe a következõ rendelkezés lép: „(1) Egyazon tanévben egy személy összesen legfeljebb öt tanuló tekintetében vállalhat mentori szerepet a teljes Ösztöndíjprogramban. Az esélyegyenlõségi ösztöndíjak esetében a mentorként pályázó személy egyazon tanévben a fenti számot meghaladó számú, de legfeljebb nyolc tanuló mentorálását vállalhatja, ha az általa mentorálandó valamennyi pályázó tanuló közoktatási intézménye a településen az egyetlen közoktatási intézmény, és a közoktatási intézményben a halmozottan hátrányos helyzetû tanulók aránya eléri a 80%-ot. Az a személy, aki az Út a tudományhoz alprogramban mentorként vesz részt, az esélyegyenlõségi alprogramokban mentori tevékenységet nem láthat el. Egyazon tanévben egy személy mentorként egy kutatócsoportban vehet részt.”

Source: https://magyarkozlony.hu/hivatalos-lapok/65b89b8fad20ce0cabed3d9c531ab7628b8a0f1a/dokumentumok/b8f2cf197d639204df7ec07ce03eef9ada86d921/letoltes